b'\n_START_ARTICLE_\nKrabi\n_START_PARAGRAPH_\nKrabi (Thai: \xe0\xb8\x81\xe0\xb8\xa3\xe0\xb8\xb0\xe0\xb8\x9a\xe0\xb8\xb5\xe0\xb9\x88, udtales [kr\xc4\x81.b\xc3\xac\xcb\x90]) er b\xc3\xa5de en by og en provins (changwat) i Thailand, beliggende ud til Phang Nga Bugten og Malaccastr\xc3\xa6det, omgivet af provinserne (fra nord i urviser-retning) Phang Nga, Surat Thani, Nakhon Si Thammarat, og Trang. Phuket ligger mod vest, p\xc3\xa5 den anden side af Phang Nga Bugten.\n_START_SECTION_\nHistorie\n_START_PARAGRAPH_\nDet menes at Krabi har v\xc3\xa6ret beboet af mennesker allerede for 25.000-35.000 \xc3\xa5r siden. Der findes huler med forhistoriske hulemalerier af aber, mennesker, elefanter og geometriske figurer, billederne dateres til at v\xc3\xa6re mellem tre- og fem tusinde \xc3\xa5r gamle. I historisk tid blev byen Krabi kaldt Ban Thai Samo, det var en af tolv byer, der bruge en abe som symbol. I 1200-tallet h\xc3\xb8rte Krabi-omr\xc3\xa5det under og betalte tribut til kongeriget Ligor, en by p\xc3\xa5 Krahalv\xc3\xb8ens \xc3\xb8stkyst (Malaccahalv\xc3\xb8ens \xc3\xb8stkyst), i dag kendt som Nakhon Sri Thammarat.\n_START_SECTION_\nTurisme\n_START_PARAGRAPH_\nKrabi-provinsen, inklusive dens omkring 130 \xc3\xb8er, blandt andre Phi Phi-\xc3\xb8erne, bes\xc3\xb8gtes af flere end en million turister i 2017. Turisth\xc3\xb8js\xc3\xa6sonen begynder i oktober m\xc3\xa5ned, mens regntiden typisk varer fra maj til udgangen af september, ogs\xc3\xa5 kaldt for "den gr\xc3\xb8nne s\xc3\xa6son". Krabi er det femte-mest bes\xc3\xb8gte turistomr\xc3\xa5de efter Bangkok, Phuket, Chon Buri inklusive Pattaya) og Chiang Mai. If\xc3\xb8lge Tourism Authority of Thailand (TAT), er den \xc3\xa5rlige v\xc3\xa6kst i turismen gennemsnitligt p\xc3\xa5 8 %, med en oms\xc3\xa6tning p\xc3\xa5 96 mia. baht (cirka 19. mia. DKK) i 2017. Der er 460 hoteller i provinsen, med yderligere 200 flere undervejs._NEWLINE_De tre st\xc3\xb8rste nationaliteter for udenlandske bes\xc3\xb8gende i 2018 var Kina med 33 procent, 1,2 millioner, og USA med 6 procent, 0,2 millioner, samt Storbritanien med 5 procent, 0,2 millioner.'